Samstarfssamningur um sameiginlega félagsþjónustu í Hveragerði , Ölfusi , Grímsnes - og Grafningshreppi , Bláskógabyggð , Hrunamannahreppi , Skeiða - og Gnúpverjahreppi og Flóahreppi var undirritaður af fulltrúum sveitarfélaganna á Flúðum í gær , 2 maí . Samstarfssamningur um sameiginlega félagsþjónustu í Hveragerði , Ölfusi , Grímsnes - og Grafningshreppi , Bláskógabyggð , Hrunamannahreppi , Skeiða - og Gnúpverjahreppi og Flóahreppi var undirritaður af fulltrúum sveitarfélaganna á Flúðum í gær , 2 maí . Við sama tilefni var undirritað erindisbréf fyrir sameiginlega velferðarnefnd þessara sveitarfélaga . Með þessari undirritun er sameiginleg yfirstjórn velferðarmála þessara sveitarfélaga staðreynd . Tilgangur samstarfsins er að efla samstarf milli sveitarfélaganna á svæðinu á sviði félagsþjónustu með það að markmiði að minnka faglega einangrun starfsmanna auk þess sem skapað verður teymi starfsmanna sem samstíga vinnur að því að efla og bæta þjónustu við íbúa í þessum sveitarfélögum . Nýtt fyrirkomulag tekur gildi þann 1. ágúst næstkomandi . Þá mun sameiginleg velferðarnefnd og sameiginlegur félagsmálastjóri taka til starfa en starfssvæðin verða áfram þrjú , Ölfus , Hveragerði , Uppsveitir Árnessýslu og Flóahrepps ( Uppsveitir og Flói ) . Á hverju svæði verða félagsráðgjafar að störfum en nýr félagsmálastjóri mun hafa yfirumsjón með starfinu á svæðunum . Núverandi félagsmálastjórum hefur verið sagt upp störfum og ítrekuðu fulltrúar sveitarfélaganna þakkir sínar til þeirra þriggja fyrir vel unnin störf . Sameiginleg velferðarnefnd þessara sveitarfélaga mun verða skipuð fljótlega , auk þess sem ný staða félagsmálastjóra í sameiginlegri félagsþjónustu verður auglýst laus til umsóknar á næstu dögum . Í lagiLesa meira